**Senhit Zadik Zadik** (fødd 1. oktober 1979), også kjend som berre **Senhit** (tidlegare skrive som **Senit**), er ein italiensk songar. Ho representerte San Marino i Eurovision Song Contest 2011 i Düsseldorf i Tyskland. Ho hamna på 16.-plass av 19 bidrag i den fyrste semifinalen og kvalifiserte seg ikkje til finalen. Senhit skulle ha representert San Marino på nytt i 2020 i Rotterdam i Nederland med songen «Freaky!». 18. mars 2020 avlyste EBU tevlinga på grunn av koronaviruspandemien i Europa vinteren 2020. Ho skal i staden representere San Marino i Eurovision Song Contest 2021.

Bakgrunn
--------

Senhit er fødd og oppvaksen i Bologna i Italia av eritreiske foreldre. I slutten av tenåra drog ho utanlands til Sveits og Tyskland og spelte i musikalar som *Fame*, *The Lion King* og *Hair*.

I 2002 drog ho attende til Italia for å starte artistkarrieren sin. Ho slapp debutalbumet sitt, *Senit*, i 2006 og følgde opp med eit nytt album, *Un tesoro é necessariamente nascosto*, året etter. Blant singlane på albumet var «La mia cittá é cambiata», «La cosa giusta» og «La faccia che ho». I 2009 slapp Senhit sitt tredje album, det engelskspråklege albumet *So High*. Same år debuterte ho som tv-programleiar for *Urban Charts* på HIPHOPTV.

I 2011 representerte ho San Marino i Eurovision Song Contest, som vart arrangert i Düsseldorf. Ho deltok i den fyrste semifinalen tysdag 10. mai med songen «Stand By». Den gjekk ikkje vidare til finalen, etter å ha hamna på 16.-plass i semifinalen.

Same år slapp ho ein ny singel, «Through the Rain», og i april 2012 følgde ho opp med singelen «AOK». I 2014 var ho fast gjest i sundagsprogrammet *Domenica Live* på den italienske tv-en-kanalen Canale 5. Ho har òg opptredd på klubbar og småscener rundt i om Europa og USA.

I mars 2020 kunngjorde den sanmarinske kringkastaren San Marino RTV at Senhit skulle representere landet på nytt i Eurovision Song Contest 2020 i Rotterdam i Nederland. Ho skulle ha delteke med songen «Freaky!». På grunn av koronavirusutbrotet i Europa vinteren 2020 såg EBU seg nøydd til å avlyse tevlinga for å hindre spreiing av koronaviruset SARS-CoV-2 og den medfølgjande sjukdomen covid-19. Ho skal i staden representere San Marino i Eurovision Song Contest 2021.

Referansar
----------

1. ↑  Granger, Anthony (6. mars 2020). «San Marino: Senhit To The Eurovision Song Contest 2020». *Eurovoix* (på engelsk). Henta 6. mars 2020.
2. 1 2  «Eurovision 2021: Senhit will represent San Marino». *wiwibloggs* (på engelsk). 16. mai 2020. Henta 24. mai 2020.
3. 1 2  «Senit to represent San Marino». Eurovision.tv. 3. februar 2011. Henta 3. februar 2011.
4. ↑  «Senhit drops new single "Un Bel Niente"». *ESCXTRA.com* (på engelsk). 14. september 2019. Henta 7. mars 2020.
5. ↑  Rtv, San Marino (6. mars 2020). «Senhit in gara all'Eurovision Song Contest 2020 in rappresentanza di San Marino!». *San Marino Rtv* (på italiensk). Henta 7. mars 2020.
6. ↑  «Senhit to represent San Marino again!». eurovision.tv. 6. mars 2020. Henta 7. mars 2020.
7. ↑  Svendsen, Maiken (18. mars 2020). «Eurovision Song Contest avlyst». *NRK* (på norsk bokmål). Henta 20. mars 2020.

* *Denne artikkelen bygger på «Senhit» frå Wikipedia på bokmål, den 10. januar 2021.*


|  |  |
| --- | --- |
| Autoritetsdata | 
* ISNI
* MusicBrainz (artist)
* Discogs (artist)
* AllMusic (artist)

 |



| * v
* d
* e
Sanmarinske deltakarar i Eurovision Song Contest |
| --- |
| 
* Miodio (2008)
* Senit (2011)
* Valentina Monetta (2012)
* Valentina Monetta (2013)
* Valentina Monetta (2014)
* Michele Perniola og Anita Simoncini (2015)
* Serhat (2016)
* Valentina Monetta og Jimmie Wilson (2017)
* Jessika med Jennifer Brening (2018)
* Serhat (2019)
* Senhit (~~2020~~)
* Senhit med Flo Rida (2021)
* Achille Lauro (2022)

 |